Боядисването на жилището е един от най-важните етапи от целия ремонт. Не само че трябва да изберете внимателно цвета на боята, която ще използвате, но и да имате необходимите инструменти и умения за целта. Факт е, че можете сами да пребоядисате, но в случай, че използвате по-скъпи бои, с които трябва да се боядисва по-внимателно, е препоръчително да се доверите на професионалисти.
Латексът е една от най-често използваните видове бои на водна основа. Основните предимства на латекса е в това, че съхне по-бързо. Разбира се, това зависи и от марката на латекса, но бихме могли да обобщим, че в сравнение с боите на маслена основа той съхне много по-бързо. Съхненето обаче зависи както от температурата, така и от слоевете, които са нанесени.
Другото негово предимство е, че не пожълтява. Обикновено причините за пожълтяването са слънчевата светлина и различни замърсители, които полепват по боята. Латексът обаче се отличава с висока издръжливост и може да запази оригиналния си цвят дълго време.